ढाई करोड़ की कॉपर से भरा ट्रक लूटकर ले जा रहे दो आरोपी गिरफ्तार
भास्कर संवाददाता | पाली/नागौर
सुमेरपुरसे होते हुए भिवाड़ी जा रहा ढाई करोड़ के कॉपर (तांबा) से भरा ट्रक रविवार को कुछ लुटेरों ने सुमेरपुर के निकट फोरलेन पर लूट लिया। घटना की जानकारी के बाद पुलिस ने पाली समेत आसपास केे जिलों में नाकाबंदी कराई, जिस पर नागौर जिले की खींवसर पुलिस ने ट्रक पकड़कर दो आरोपियों को गिरफ्तार कर लिया है। ट्रक लूटने के बाद से कार में एस्कोर्टिंग कर रहे आरोपी फरार होने में कामयाब हो गए। कुछ देर बाद यह कार भी सुनसान इलाके में पड़ी मिली। लुटेरों ने ट्रक चालक गार्ड समेत तीन जनों के साथ पूरे रास्ते बेरहमी से मारपीट की, जिससे वे गंभीर रूप से घायल हो गए। एसपी दीपक कुमार भार्गव के निर्देश पर सुमेरपुर सीओ अमरसिंह चंपावत कोतवाली थानाधिकारी देरावरसिंह सोढ़ा की अगुवाई में पाली से पुलिस दल खींवसर पहुंच गया है। गिरफ्तार किए गए दोनों लुटेरों से सघनता से पूछताछ की जा रही है। साथ ही शेष आरोपियों को पकड़ने के लिए संभावित ठिकानों पर पुलिस दल भेजे गए हैं।पुलिस के अनुसार रविवार सुबह सोजत सिटी के कॉपर व्यापारी पुखराज ने पुलिस को सूचना दी थी कि उसका 33 टन तांबे से भरा ट्रक सुमेरपुर से होते हुए भिवाड़ी की तरफ जा रहा था, वह रास्ते में गायब हो गया है। उसने पुलिस के समक्ष ट्रक लूटने का अंदेशा भी जताया था। घटना की जानकारी के बाद एसपी भार्गव ने तत्परता बरतते हुए पाली, नागौर, अजमेर, राजसमंद, उदयपुर, बाड़मेर, जालोर तथा सिरोही जिले में नाकाबंदी कराई थी। इस बीच नागौर जिले में की गई नाकाबंदी के दौरान खींवसर पुलिस ने तेज रफ्तार से रहे ट्रक को रोकने का प्रयास किया तो लुटेरों ने पुलिस दल पर ट्रक को चढ़ाने का प्रयास करते हुए उसे भगाकर फरार हो गए। ट्रक के आगे कार में उनके साथी एस्कोर्टिंग करते हुए चल रहे थे। इस पर खींवसर पुलिस ने पीछा कर ट्रक को पकड़ उसमें सवार दो जनों को दबोच लिया। इस बीच कार में उनके आगे चल रहे आरोपी कार समेत भागने में सफल हो गए। बाद में यह कार जाखड़ों की ढाणी में पड़ी मिली।
लुटेरे पूछताछ में नाम-पते को लेकर करते रहे भ्रमित:लुटेरे पूछताछमें नाम-पते गलत बताते रहे। अंत में एक आरोपी ने खुद को नई मेवात, भरतपुर निवासी नसीम दूसरे लुटेरे ने खुद को विशंभरा, मथुरा निवासी असरद बताया। पूछताछ में उनके साथियों की भी तस्दीक कर ली गई है। इसी बीच पुलिस दल पर ट्रक चढ़ाने का प्रयास करने के मामले में खींवसर थाने के एएसआई मेहराम ने लुटेरों के खिलाफ मामला दर्ज कराया है।
एसपी भार्गव के आदेश पर सुमेरपुर सीओ तथा पाली कोतवाली थाना प्रभारी ने लोकेशन पर ट्रेस किए गए नंबरों के आधार पर पुलिस को लगातार अलर्ट करते रहे। खींवसर थाना क्षेत्र में ट्रक के साथ चल रहे लुटेरों की लोकेशन ट्रेस होने पर वहां पर कड़ी नाकाबंदी करा दी थी। इसी के चलते ढाई करोड़ रुपए के तांबे से भरा ट्रक पकड़ने के साथ ही दो लुटेरे भी गिरफ्तार हो गए।
ग्रामीणों ने दी पुलिस को कार पड़ी होने की सूचना
भेड़में लावारिस हालत में कार पड़ी होने पर ग्रामीणों ने सुरेश विश्नोई को इसकी जानकारी दी। साथ ही ग्रामीण ओमप्रकाश लेगा, रामसुख डूडी, गिरधारी डूडी, नाथूराम डूडी सुरेश लेगा ने पुलिस कंट्रोल रूम में फोन किया। इस पर पुलिस ने मौके पर पहुंचकर घायलावस्था में मौके पर मिले ट्रक चालक, गार्ड उनके साथी को अपने साथ लिया खींवसर थाने पहुंची।
तांबे से भरे ट्रक में चालक सोजत थाना क्षेत्र के मंडला गांव निवासी अमराराम पुत्र कुनाराम मेघवाल, खलासी मारवाड़ जंक्शन थाना क्षेत्र के बिजलियावास निवासी सुरेश पुत्र केसाराम मेघवाल बिरला कॉपर के सिक्योरिटी गार्ड नेपाल के बाघोटी निवासी मनोज पुत्र जनक को कार में सवार होकर आए लुटेरों ने बंधक बना लिया। इस बीच ट्रक कार में सवार होकर आए दो जने लेकर रवाना हो गए, जबकि अन्य आरोपियों ने बंधक बनाए गए तीनों लोगों की आंखों पर काली पट्टी बांध दी थी तथा उन्हें कार में डालकर मारपीट करते रहे। इसके बाद तीनों को पांचौड़ी थाना क्षेत्र में भेड़-टाकला मार्ग पर राइकों की ढाणी के समीप बांधकर पटक दिया। आरोपियों ने कार भी वहीं छोड़ दी थी। इसके बाद दूसरी कार मंगवाकर वे ट्रक समेत फरार हो गए थे।
ट्रक बरामद, दो लुटेरे भी पकड़े
^सोजतके तांबा व्यापारी ने 33 टन तांबे से भरा ट्रक मिसिंग होने की सूचना दी थी। ट्रक लूटने का अंदेशा जताया था। इसके बाद पूरे जिले में पुलिस को अलर्ट करने के साथ ही आसपास के जिलों में भी नाकाबंदी कराई थी। खींवसर में पुलिस ने नाकाबंदी के दौरान ट्रक बरामद कर दो लुटेरों को पकड़ लिया है। पाली से विशेष पुलिस दल भी खींवसर पहुंच गया है। लुटेरों से पूछताछ की जा रही है। -दीपककुमार भार्गव, एसपी, पाली
खींवसर. लूटकर ले जा रहे ट्रक को बरामद किया गया।
hin_Deva mai_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva